— Сёння ў рэчышчы міжнародных тэндэнцый мы падыходзім да развіцця прафесійнай адукацыі не агулам, а кропкава, мяркуем браць яе не ў цэлым, а толькі асобную прафесію і рухаць, удасканальваць яе згодна з міжнароднымі патрабаваннямі. Выбар прафесій павінен зыходзіць з унутраных інтарэсаў і патрэб эканомікі, каб быў сэнс укладваць рэсурсы. І неабавязкова, каб гэты выбар быў заснаваны на тых прафесіях, якія прадстаўляе сёння WorldSkills. Пры гэтым мы будзем абавязкова павялічваць колькасць прафесій, па якіх нашы канкурсанты будуць выступаць на наступных спаборніцтвах WorldSkills. Перад Міжнародным конкурсам WorldSkills-2017 у 2016 годзе ў Мінску будзе праводзіцца ІІ Нацыянальны чэмпіянат прафесійнага майстэрства. Мы мяркуем, што пры павелічэнні колькасці прафесій і, адпаведна, удзельнікаў наша спаборніцтва будзе займаць ужо не палову футбольнага манежа, як было на першым чэмпіянаце, а ўсю яго плошчу. Мы будзем вызначаць узровень прафесійнай падрыхтоўкі нашых навучэнцаў з дапамогай як айчынных суддзяў і экспертаў, так і міжнародных, якіх мы плануем запрасіць, каб можна было, як кажуць, іншымі вачамі паглядзець, як падрыхтаваны наш канкурсант, як у цэлым вядзецца падрыхтоўка па той ці іншай прафесіі, ці правільным кірункам мы ідзём. WorldSkills з’яўляецца рухальнай сілай развіцця прафесійнай адукацыі. Сёння гэта не толькі рухальная, але і вымяральная сіла, якая паказвае, што і як мы робім у сістэме прафесійнай адукацыі з міжнароднага пункту гледжання і ці сугучныя нашы крокі з міжнароднымі.